Da Schuahplattler is ois Weabetanz und ois Oanzl-Poartanz entstandn, des hoaßt Buama woitn duach gschickte Tankzakrobatik und lebhofts Schlogn Diandln beeindrucka. Deshoib hod da Tänza urspringli aa a gwisse Ausdrucksfreiheit ghobt und si ned an enge Regln hoidn miassn. Er hod Figuan zoagn, in de Luft springen, schnaggln und plattln kenna, während si sei Diandl weida im Takt draaht hod. Eascht zum Rundtanz san se dann imma wieda zsammkemma. Des freie Plattln hod ma a boarisch Tanzn gnennt. Eascht Ende des 19. Johrhundat is da Schuahplattler ois Gruppntanz standardisiat worn.[1]